Smernica Komisie z 30. októbra 1990, ktorou sa prispôsobuje technickému pokroku smernica Rady 76/115/EHS o aproximácii právnych predpisov členských štátov týkajúcich sa kotvových úchytiek bezpečnostných pásov motorových vozidiel



Úradný vestník L 341 , 06/12/1990 S. 0014 - 0019

Fínske špeciálne vydanie: Kapitola 13 Zväzok 20 S. 0016

Švédske špeciálne vydanie: Kapitola 13 Zväzok 20 S. 0016

CS.ES Kapitola 13 Zväzok 010 S. 215 - 220

ET.ES Kapitola 13 Zväzok 010 S. 215 - 220

HU.ES Kapitola 13 Zväzok 010 S. 215 - 220

LT.ES Kapitola 13 Zväzok 010 S. 215 - 220

LV.ES Kapitola 13 Zväzok 010 S. 215 - 220

MT.ES Kapitola 13 Zväzok 010 S. 215 - 220

PL.ES Kapitola 13 Zväzok 010 S. 215 - 220

SK.ES Kapitola 13 Zväzok 010 S. 215 - 220

SL.ES Kapitola 13 Zväzok 010 S. 215 - 220



Smernica Komisie z 30. októbra 1990, ktorou sa prispôsobuje technickému pokroku smernica Rady 76/115/EHS o aproximácii právnych predpisov členských štátov týkajúcich sa kotvových úchytiek bezpečnostných pásov motorových vozidiel (90/629/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/115/EHS z 18. decembra 1975 o aproximácii právnych predpisov členských štátov týkajúcich sa kotvových úchytiek bezpečnostných pásov motorových vozidiel [1], naposledy zmenenej a doplnenej smernicou Komisie 82/318/EHS [2], a najmä na jej článok 6, keďže praktická skúsenosť a technický vývoj ukazujú, že je možné zlepšiť bezpečnosť cestnej premávky aplikovaním požiadaviek podobných tým, ktoré už existujú, pre vozidlá kategórií M2 s prípustnou maximálnou hmotnosťou nad 3500 kg a M3 (autobusy), ktoré dosiaľ neboli nimi pokryté, a všeobecne rozšíriť požiadavky na miesta pre sedenie dosiaľ požiadavkami nekryté u iných vozidlových kategórií; keďže skúsenosť ukazuje, že je nutné mierne upraviť niektoré existujúce definície a požiadavky; keďže by sa mala zlepšiť ochrana proti "podkĺzavaniu", čo môže byť zabezpečené zmenami polôh kotvových úchytiek bezpečnostných pásov a/alebo zmenami konštrukcie sedadla; pretože musí byť vyvinutá testovacia metóda umožňujúca zlepšiť úroveň ochrany, ktorá sa má prejaviť; keďže ustanovenia tejto smernice sú v súlade so stanoviskom Výboru na prispôsobenie smerníc odstraňujúcich technické bariéry obchodu v sektore motorových vozidiel technickému pokroku, PRIJALA TÚTO SMERNICU: Článok 1 Príloha I k smernici 76/115/EHS sa týmto mení a dopĺňa podľa prílohy k tejto smernici. Článok 2 1. S účinnosťou od 1. mája 1991 žiadny členský štát nesmie z dôvodov, ktoré sa týkajú kotvových úchytiek pre bezpečnostné pásy: - odmietnuť udeliť typové schválenie EHS alebo vydať kópiu osvedčenia uvedeného v poslednej zarážke článku 10 (1) smernice 70/156/EHS [3] alebo udeliť národné typové schválenie pre typ motorového vozidla alebo - zakázať uviesť vozidlá do prevádzky, ak kotvové úchytky bezpečnostných pásov v tomto type vozidla alebo v týchto vozidlách vyhovujú požiadavkám smernice 76/115/EHS, zmenenej a doplnenej touto smernicou. 2. S účinnosťou od 1. júla 1992 členské štáty: - nesmú naďalej vydávať kópiu osvedčenia podľa poslednej zarážky článku 10 (1) smernice 70/156/EHS pre typ vozidla, - môžu odmietnuť udeliť národné typové schválenie pre typ vozidla, v ktorom kotvové úchytky nespĺňajú požiadavky smernice 76/115/EHS, zmenenej a doplnenej touto smernicou. 3. S účinnosťou od 1. júla 1997 členské štáty môžu zakázať uviesť do prevádzky vozidlá, u ktorých kotvové úchytky nespĺňajú požiadavky smernice 76/115/EHS, zmenenej a doplnenej touto smernicou. Článok 3 Komisia prikročí najneskôr do 31. decembra 1992 k ďalšej revízii ustanovení smernice 76/115/EHS a osobitne prílohy I, bod 4.4.3, aby sa zlepšila ochrana proti riziku podkĺzavania, pričom táto úprava by mohla zahŕňať nové opatrenia a príslušné metódy dynamického testu. Článok 4 Členské štáty majú do 1. mája 1991 zaviesť ustanovenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 5 Táto smernica je adresovaná členským štátom. V Bruseli 30. októbra 1990 Za Komisiu Martin Bangemann člen Komisie [1] Ú. v. ES L 24, 30.1.1976, s. 6. [2] Ú. v. ES L 139, 19.5.1982, s. 9. [3] Ú. v. ES L 42, 23.2.1970, s. 1. -------------------------------------------------- PRÍLOHA Príloha I sa mení a dopĺňa takto: Za bod 1.6 sa doplní nový bod 1.6.1: "1.6.1. ‚predné sedadlo cestujúceho‘ znamená akékoľvek sedadlo, kde ‚najprednejší bod H‘ uvažovaného sedadla je pred zvislou priečnou rovinou idúcou vodičovým R bodom alebo je v nej." Bod 4.2.1.1. je upravený takto: "… obsahujúcich navíjače. Toto ustanovenie neplatí u vozidiel, u ktorých podľa bodu 4.3 sú povolené pre predné vonkajšie miesto na sedenie len brušné pásy. Ak sa kotvové úchytky…" (Ostatné bez zmeny). Bod 4.3 sa nahrádza takto: "4.3. Zabezpečenie minimálneho počtu kotvových úchytiek (pozri doplnok 1). 4.3.1. Každé vozidlo kategórie M a N (s výnimkou tých vozidiel, ktoré majú miesta špeciálne určené pre stojacich cestujúcich v kategórii M2 nad 3,5 t a v M3) musí byť vybavené kotvovými úchytkami pre bezpečnostné pásy, ktoré spĺňajú požiadavky tejto smernice. 4.3.2. Minimálny počet kotvových úchytiek bezpečnostných pásov pre každé miesto na sedenie smerujúce dopredu má zodpovedať špecifikácii v doplnku 1. 4.3.3. Avšak pre vonkajšie miesta na sedenie – iné ako predné – u vozidiel kategórie M2, uvedené v doplnku 1 a označené symbolom Ø, sú prípustné dve dolné kotvové úchytky tam, kde je priechod medzi sedadlom a najbližšou bočnou stenou vozidla určený na umožnenie prístupu cestujúcim k iným častiam vozidla. Priestor medzi sedadlom a bočná stena sa považuje za priechod, ak je vzdialenosť medzi touto bočnou stenou so všetkými uzavretými dverami a zvislou vertikálnou rovinou prechádzajúcou strednicou uvažovaného sedadla – merané v polohe bodu R a kolmo ku strednej pozdĺžnej rovine vozidla – väčšia než 500 mm. 4.3.4. Pre polohy sedenia vpredu v strede, uvedené v doplnku 1 a vyznačené symbolom *, sa ako dostačujúce považujú dve dolné kotvové úchytky, ak je predné okno umiestnené zvonku referenčnej zóny definovanej v prílohe II k smernici 74/60/EHS; ak je sklo vo vnútri tejto referenčnej zóny, vyžadujú sa tri kotvové úchytky. Ak ide o kotvové úchytky pásov, predné okno sa považuje za súčasť referenčnej zóny, ak je schopné vstúpiť do statického styku s testovacím zariadením podľa metódy opísanej v prílohe II k smernici 74/60/EHS. 4.3.5. Pre všetky miesta na sedenie uvedené v doplnku 1 a označené symbolom , každé nechránené miesto na sedenie, ako je to definované v bode 4.3.6, musí byť vybavené dvomi dolnými kotvovými úchytkami. 4.3.6. "Nechránené miesto na sedenie" je také, kde nie je "ochranná stena" pred sedadlom v priestore definovanom nasledujúco: - medzi dvomi horizontálnymi rovinami, z ktorých jedna prechádza bodom H a druhá 400 mm nad ním, - medzi dvomi vertikálnymi pozdĺžnymi rovinami, ktoré sú symetrické k bodu H a ležia od seba 400 mm, - za priečnou vertikálnou rovinou 1,30 m od bodu H. Na účely tejto požiadavky "ochranná stena" znamená plochu s vhodnou pevnosťou, nevykazujúcu takú nesúvislosť, že ak je geometricky premietnutá guľa s priemerom 165 mm v pozdĺžnom horizontálnom smere, cez ktorýkoľvek bod vyššie definovaného priestoru a cez stred gule, nikde v ochrannej stene sa nenachádza žiadny otvor, cez ktorý by mohol prejsť geometrický priemet gule. Sedadlo sa považuje za "nechránené miesto na sedenie", ak ochranné steny v priestore definovanom vyššie majú zlúčenú plochu povrchu menšiu než 800 cm2. 4.3.7. Pre všetky sklápacie sedadlá, ako aj pre všetky sedadlá ktoréhokoľvek vozidla, ktoré nie sú zahrnuté v bodoch 4.3.1 až 4.3.5, sa nevyžadujú žiadne kotvové úchytky pásov. Ak je však vozidlo vybavené kotvovými úchytkami pre takéto sedadlá, musia tieto kotvové úchytky spĺňať ustanovenia tejto smernice. V tomto prípade postačujú dve dolné kotvové úchytky." Bod 4.4.3 znie nasledovne: "4.4.3. Umiestnenie dolných efektívnych kotvových úchytiek (pozri doplnok 2) 4.4.3.1. P r e d n é s e d a d l á, k a t e g ó r i a v o z i d l a M1 U motorových vozidiel kategórie M1 uhol α1 (iný než na strane pracky) má byť v rozmedzí 30 až 80° a uhol α2 (na strane pracky) má byť v rozmedzí 45 až 80°. Obidve požiadavky na uhol platia pre všetky normálne polohy predných sedadiel pre jazdu. Kde aspoň jeden z uhlov α1 a α2 je konštantný pri všetkých normálnych polohách používania, má byť jeho hodnota 60 ± 10°. V prípade nastaviteľných sedadiel s nastavovacím zariadením, ako je to opísané v bode 1.12, so sklonom operadla menším než 20° (pozri prílohu III, obrázok 1), môže byť uhol α1 pod minimálnou hodnotou (30°), stanovenou vyššie, za predpokladu, že nie je menší než 20° pri akejkoľvek normálnej polohe používania. 4.4.3.2. Z a d n é s e d a d l á, k a t e g ó r i a v o z i d l a M1 U motorových vozidiel kategórie M1 uhly α1 a α2 majú byť v rozmedzí 30 až 80° u všetkých zadných sedadiel. Ak sú zadné sedadlá nastaviteľné, platia vyššie uvedené uhly pre všetky normálne polohy pre jazdu. 4.4.3.3. P r e d n é s e d a d l á, k a t e g ó r i e v o z i d i e l i n é n e ž M1 U motorových vozidiel kategórií iných než M1 musia byť uhly α1 a α2 medzi 30 až 80° pre všetky normálne polohy predných sedadiel pre jazdu. Ak v prípade predných sedadiel vozidiel s maximálnou hmotnosťou nepresahujúcou 3,5 tony, aspoň jeden z uhlov α1 a α2 je konštantný pri všetkých normálnych polohách používania, jeho hodnota má byť 60 ± 10°. 4.4.3.4. Zadné sedadlá a špeciálne predné alebo zadné sedadlá, inej kategórie vozidla než M1 U vozidiel kategórií iných než M1, v prípade: - lavicových sedadiel, - nastaviteľných sedadiel (predných a zadných) s nastavovacím zariadením, ako je to opísané v bode 1.12, s uhlom operadla menším než 20° (pozri prílohu III, obrázok 1), a - iných zadných sedadiel, uhly α1 a α2 môžu byť medzi 20 až 80° v ktorejkoľvek normálnej polohe používania. Ak v prípade predných sedadiel vozidiel s maximálnou hmotnosťou nepresahujúcou 3,5 tony aspoň jeden z uhlov α1 a α2 je konštantný pri všetkých normálnych polohách používania, jeho hodnota má byť 60 ± 10°." . Predchádzajúci bod 4.4.3.3 sa stáva bodom 4.4.3.5. Na koniec bodu 4.4.4.1 sa doplní: "Ak je použité dvojdverové usporiadanie pre prístup k predným a zadným sedadlám a horná kotvová úchytka je upevnená k stĺpiku ‚"B"), systém musí byť konštruovaný tak, aby nesťažoval prístup do vozidla ani výstup z neho." Za bod 5.2.3 sa doplní nový bod 5.2.4: "5.2.4. Ak je použitá iná testovacia metóda než metóda predpísaná v bodoch 5.2.1 až 5.2.3 tejto smernice, musí byť podaný dôkaz, že je rovnocenná." Bod 5.3.5.3 znie takto: "5.3.5.3. Ak výrobca dodá svoje vozidlo s bezpečnostnými pásmi, zodpovedajúce kotvové úchytky pásov môžu byť na žiadosť výrobcu podrobené len testu, v ktorom sú zaťaženia prenášané na ne prostredníctvom zariadenia, ktoré reprodukuje geometriu typu pásov, ktoré sa majú pripojiť k týmto ukotveniam." Bod 5.3.6. znie takto: "5.3.6. Ak nie sú horné kotvové úchytky pásov pre vonkajšie a stredné sedadlá, musia byť dolné kotvové úchytky pásov podrobené testu, predpísanému v bode 5.4.3, v ktorom sú zaťaženia prenášané k týmto kotvovým úchytkám prostredníctvom zariadenia reprodukujúceho geometriu brušného pásu." Bod 5.4.1.2 znie takto: "5.4.1.2. Pre vozidlá kategórií M1 a N1 sa aplikuje testovacie zaťaženie 1350 ± 20 daN ťažným zariadením (pozri prílohu IV, obrázok 2), pripojeným ku kotvovým úchytkám toho istého pásu prostredníctvom zariadenia, ktoré reprodukuje geometriu horného trupového popruhu takéhoto bezpečnostného pásu. Pre vozidlá kategórií M2 a N2 má byť testovacie zaťaženie 675 ± 20 daN. Pre vozidlá kategórií M3 a N3 má byť testovacie zaťaženie 450 ± 20 daN." Bod 5.4.1.3 znie takto: "5.4.1.3. Pre vozidlá kategórií M1 a N1 sa súčasne aplikuje ťažná sila 1350 ± 20 daN na ťažné zariadenie (pozri prílohu IV, obrázok 1) pripojené k dvom dolným kotvovým úchytkám pásu. Pre vozidlá kategórií M2 a N2 má byť toto testovacie zaťaženie 675 ± 20 daN. Pre vozidlá kategórií M3 a N3 má byť toto testovacie zaťaženie 450 ± 20 daN." Bod 5.4.2.1 znie takto: "5.4.2.1 U vozidiel kategórií M1 a N1 sa pôsobí skúšobnou silou (1350+ 20) daN na napínací prípravok (pozri prílohu IV obrázok 2) pripevnený k hornej kotvovej úchytke a k protiľahlej dolnej kotvovej úchytke toho istého pásu pomocou navíjača pripevneného k hornej kotvovej úchytke, ak je toto zariadenie dodávané výrobcom. U vozidiel kategórií M2 a N2 musí byť skušobná sila (675 ± 20) daN. U vozidiel kategórií M3 a N3 musí byť skušobná sila (450 ± 20) daN." Bod 5.4.2.2 znie takto: "5.4.2.2. Pre vozidlá kategórií M1 a N1 sa aplikuje súčasne ťažná sila 1350 ± 20 daN na ťažné zariadenie (pozri prílohu IV, obrázok 1) pripojené k dolným kotvovým úchytkám pásu. Pre vozidlá kategórií M2 a N2 toto testovacie zaťaženie má byť 675 ± 20 daN. Pre vozidlá kategórií M3 a N3 toto testovacie zaťaženie má byť 450 ± 20 daN." Bod 5.4.3 znie takto: "5.4.3. Test s konfiguráciou brušného pásu Pre vozidlá kategórií M1 a N1 sa aplikuje testovacie zaťaženie 2225 ± 20 daN na ťažné zariadenie (pozri prílohu IV, obrázok 1) pripojené k dvom dolným kotvovým úchytkám. Pre vozidlá kategórií M2 a N2 toto testovacie zaťaženie má byť 1110 ± 20 daN. Pre vozidlá kategórií M3 a N3 toto testovacie zaťaženie má byť 740 ± 20 daN." Bod 5.4.4.2: upraví sa veta, ktorá bola doplnená smernicou 82/318/EHS, tak aby znela: "V prípade vozidiel kategórií M2 a N2, musí byť táto sila rovná 10-násobku váhy kompletného sedadla; pre kategórie M3 a N3 musí byť rovná 6,6-násobku váhy kompletného sedadla." Pôvodné body 5.4.5.2 a 5.4.5.3 sú nahradené nasledujúcim novým bodom 5.4.5.2: "5.4.5.2. Pre vozidlá kategórií M1 a N1 sa súčasne aplikuje ťažná sila 1350 ± 20 daN na ťažné zariadenie (pozri prílohu IV, obrázok 3) pripojené ku dvom dolným kotvovým úchytkám pásu. Pre vozidlá kategórií M2 a N2 toto testovacie zaťaženie má byť 675 ± 20 daN. Pre vozidlá kategórií M3 a N3 toto testovacie zaťaženie má byť 450 ± 20 daN." Doplnia sa nové doplnky 1 a 2 k prílohe I: " Doplnok 1 MINIMÁLNY POČET KOTVOVÝCH ÚCHYTIEK Poznámky: 2 : dve dolné kotvové úchytky, ktoré umožňujú inštalovanie brušného pásu. * : vzťahuje sa na body 4.3.5 a 4.3.6. : vzťahuje sa na body 4.3.5 a 4.3.6. 3 : dve dolné kotvové úchytky a jedna horná kotvová úchytka, ktoré umožňujú inštalovanie trojbodového bezpečnostného pásu, s výnimkou predných vonkajších sedadiel u vozidiel kategórií M1, N1 a M2 s maximálnou hmotnosťou vozidla nepresahujúcou 3,5 tony, u ktorých kotvové úchytky majú umožniť inštalovanie bezpečnostného pásu typu Ar. Ø : vzťahuje sa na bod 4.3.3 Kategórie vozidla | Vonkajšie miesta na sedenie | Stredné miesta na sedenie | Predné | Iné než | Predné | Iné než | Vodič | Cestujúci | M1 | 3 | 3 | ø 3 | * | 2 | M2 ≤ 3,5 t | 3 | 3 | | * | | M2 > 3,5 t | 3 | 3 | | 2 | | M3 | 3 | 3 | | 2 | | N1 | 3 | 3 | | * | | N2 | 3 | 3 | | * | | N3 | 3 | 3 | | * | | "" Doplnok 2 UMIESTNENIE DOLNÝCH KOTVOVÝCH ÚCHYTIEK, LEN POŽIADAVKY NA UHLY: α(°) | Pôvodné požiadavky | Nové požiadavky | | M1 | Iné než M1 | M1 | Iné než m1 | Predné (vonkajšie a stredné) | | - na strane pracky | | 30–80 | 30–80 | 45–80 | 30–80 | - iné než na strane pracky | | 30–80 | 30–80 | 30–80 | 30–80 | - uhol konštantný | | 50–70 | 30–80 | 50–70 | 50–70 | - lavicové: | | 30–80 | 20–80 | | | | | - na strane pracky | | | 45–80 | 20–80 | - iné než na strane pracky | | | 30–80 | 20–80 | - nastaviteľné sedadlo s uhlom operadla < 20° | | | 20–80 | 20–80 | 20–80 45–80 [1] | 20–80 | Zadné (vonkajšie a stredné) | | | | | 20–80 | 20–80 | 30–80 | 20–80 | Sklápacie sedadlo | | | | | Nevyžadujú sa kotvové úchytky pásov. Ak kotvové úchytky sú: požiadavky na uhly pre predné a zadné sedadlá. | " [1] "iné než na strane pracky" (α1): 20-80°"na strane pracky (α2): 45-80°"(obidve: ak nie je uhol konštantný: pozri bod 4.4.3.1). --------------------------------------------------